RTE એક્ટ અંતર્ગત ધો.૧માં પ્રવેશ માટેની કાર્યવાહી હાથ ધરાઇ તેમાં સમગ્ર રાજ્યમાંથી ૧.૮૭ લાખ ઓનલાઈન ફોર્મ ભરાયા હતા. આ કાર્યવાહી પૂર્ણ થયા બાદ ડીઈઓ-ડીપીઈઓ દ્વારા ફોર્મની ચકાસણી કરી મંજૂરી આપવાની કાર્યવાહી કરવામાં આવી હતી. જેમાં ૧.૨૫ લાખ વિદ્યાર્થીઓના ફોર્મ માન્ય રાખવામાં આવ્યા હતા. ફોર્મને લગતી તમામ કામગીરી પૂર્ણ થયા બાદ ૧૮ મેના રોજ RTEમાં પ્રવેશ માટેની પ્રથમ પ્રવેશ યાદી જાહેર કરવામાં આવી હતી. જેમાં ૮૦,૧૯૯ વિદ્યાર્થીઓનો સમાવેશ કરાયો હતો.